CELEX: 52012PC0381
Language: fi
Date: 2012-07-13
Title: Ehdotus EUROOPAN PARLAMENTIN JA NEUVOSTON DIREKTIIVI ajoneuvojen rekisteröintiasiakirjoista annetun neuvoston direktiivin 1999/37/EY muuttamisesta

|
			
		
		
		52012PC0381
		
			Ehdotus EUROOPAN PARLAMENTIN JA NEUVOSTON DIREKTIIVI ajoneuvojen rekisteröintiasiakirjoista annetun neuvoston direktiivin 1999/37/EY muuttamisesta /* COM/2012/0381 final - 2012/0185 (COD) */
			
				
		
		
			
			   	PERUSTELUT
1.           EHDOTUKSEN TAUSTA
·                        
Ehdotuksen perustelut ja tavoitteet
”Liikennekelpoisuuspaketin” tavoitteena on
tukea moottoriajoneuvojen ja niiden perävaunujen katsastuksia ja valvoa
katsastusten tekemistä tieliikenneturvallisuuden ja ympäristönsuojelun
parantamiseksi. 
Ehdotuksella pyritään edistämään
tieliikenneturvallisuuden poliittisissa suuntaviivoissa 2011–2020[1] vahvistetun tavoitteen
saavuttamista. Tavoitteena on puolittaa tieliikennekuolemien määrä vuoteen 2020
mennessä. Tarkoituksena on myös vähentää ajoneuvojen huonosta kunnosta johtuvia
tieliikenteen päästöjä.
Tässä yhteydessä ehdotuksen tavoitteena on
parantaa katsastus- ja tienvarsitarkastusjärjestelmän täytäntöönpanon valvontaa
erityisesti silloin, kun ajoneuvon tekninen kunto aiheuttaa välittömän vaaran
tieliikenneturvallisuudelle, toteuttamalla ajoneuvon rekisteröinnin
väliaikainen keskeyttämisen tai pysyvän peruuttamisen kaltaisia toimenpiteitä
·                        
Yleinen tausta
Ajoneuvon on ennen markkinoille saattamista
täytettävä kaikki asiaankuuluvat tyyppihyväksyntävaatimukset tai yksittäiset
hyväksyntävaatimukset, joilla taataan turvallisuus- ja ympäristönormien
optimaalinen taso. Jokaisen jäsenvaltion velvollisuutena on rekisteröidä
ensimmäistä kertaa kaikki ajoneuvot, jotka ovat saaneet eurooppalaisen tyyppihyväksynnän
ajoneuvon valmistajan antaman vaatimustenmukaisuustodistuksen perusteella.
Rekisteröinti on virallinen hyväksyntä, jonka nojalla ajoneuvoa voidaan käyttää
yleisillä teillä, ja se määrittää eri ajankohdat ajoneuvojen eri vaatimusten
käyttöönotolle. 
Tämän hyväksynnän jälkeen tieliikenteessä
käytettäville autoille on tehtävä määräaikaiset katsastukset. Näiden
katsastusten tarkoituksena on varmistaa, että tieliikenteessä käytettävät autot
pysyvät liikennekelpoisina ja turvallisina ja että ne eivät aiheuta vaaraa
kuljettajalle eikä muille tienkäyttäjille. Näin ollen autoista tarkastetaan
tiettyjen vaatimusten täyttyminen, kuten turvallisuutta, ympäristönsuojelua ja
jälkiasennusta koskevat vaatimukset. Koska ajoneuvoja, joita käytetään ammatillisessa
tavaraliikenteessä ja joiden kokonaismassa on yli 3,5 tonnia, ja ajoneuvoja,
joita käytetään ammattimaisessa matkustajaliikenteessä ja joilla voidaan
kuljettaa yli 8 matkustajaa, käytetään säännöllisesti ja intensiivisesti
lähinnä kaupallisiin tarkoituksiin, niille on lisäksi tehtävä satunnaisia
teknisiä tienvarsitarkastuksia, joissa varmennetaan ympäristövaatimusten ja
teknisten vaatimusten täyttyminen milloin tahansa ja missä tahansa EU:ssa.
Ajoneuvo voidaan käyttöikänsä aikana
rekisteröidä uudelleen omistajan vaihtumisen vuoksi tai se voidaan siirtää
pysyvästi toiseen jäsenvaltioon siellä käytettäväksi. Ajoneuvojen
rekisteröintimenettelyä koskevat säännökset olisi myös annettava, jotta
varmistetaan, että maanteillä ei käytetä välittömän vaaran tieliikenneturvallisuudelle
aiheuttavia ajoneuvoja. 
Ajoneuvojen rekisteröinnin tarkoituksena on
sallia ajoneuvon käyttöön ottaminen (käyttö) tieliikenteessä. Luvan on oltava
näkyvissä ajoneuvoissa. Lupa konkretisoidaan asentamalla rekisterikilpi ja
antamalla rekisteröintitodistus. 
·                        
Voimassa olevat aiemmat säännökset
Ehdotuksella muutetaan ajoneuvojen
rekisteröintiasiakirjoja koskevissa voimassa olevissa lainsäädäntöpuitteissa[2] säädettyjä vaatimuksia.
Voimassa olevaan säädökseen verrattuna
ehdotuksessa määritellään tarkemmin ajoneuvojen rekisteröintipaikka sekä
rekisteröinnin keskeyttäminen ja peruuttaminen. Lisäksi ehdotuksessa esitetään
uusia vaatimuksia ajoneuvojen sähköisille rekisteröintirekistereille sekä
ajoneuvojen katsastustuloksia, uudelleenrekisteröintiä ja hävittämistä
koskevien ilmoitusten seurannalle. 
·                        
Johdonmukaisuus suhteessa unionin muuhun
politiikkaan ja muihin tavoitteisiin
Ehdotus on johdonmukainen liikennettä
koskevassa valkoisessa kirjassa[3]
esitetyn liikenneturvallisuuden parantamiseen tähtäävän EU:n tavoitteen kanssa.
Ehdotuksen tavoitteena on panna täytäntöön erityinen turvallisempia ajoneuvoja
koskeva strategia vuosien 2011–2020 poliittisten suuntaviivojen mukaisesti.
Ehdotus on myös johdonmukainen
sisämarkkinoiden toimivuuden parantamista koskevien suositusten kanssa, joita
ehdotettiin toukokuussa 2010 laaditussa Montin raportissa[4] käytettyjen autojen
rajatylittävien siirtojen liittyvien hallinnollisten esteiden vähentämiseksi.
2.           INTRESSITAHOJEN KUULEMISTEN JA
VAIKUTUSTENARVIOINTIEN TULOKSET
·                        
Intressitahojen kuuleminen
Kuulemismenettely
Liikennekelpoisuuspakettia koskevaa ehdotusta
laatiessaan komissio on kuullut sidosryhmiä eri tavoin:
–                        
internetissä järjestettiin yleinen kuuleminen
ehdotuksen kaikista osa-alueista,
–                        
asiantuntijoita ja sidosryhmiä on kuultu
työpajoissa,
–                        
katsastusten tulevia vaihtoehtoja Euroopan
unionissa on tutkittu mahdollisten toimenpiteiden määrittelemiseksi ja
kustannus-hyötyanalyysin laatimiseksi katsastusten vaikutuksista.
Tiivistelmä vastauksista ja siitä, miten ne on
otettu huomioon
Internetkuulemisen aikana sidosryhmät toivat
esiin useita kysymyksiä. Niitä käsitellään kattavasti tämän ehdotuksen ohessa
toimitettavassa vaikutustenarviointiraportissa, jossa myös kerrotaan, miten ne
on otettu huomioon.
Internetissä järjestettiin avoin kuuleminen
29.7.–24.9.2010. Komissio sai 9 653 vastausta kansalaisilta,
jäsenvaltioiden viranomaisilta, laitetoimittajilta, katsastusasemilta,
autokorjaamojen liitoilta ja ajoneuvojen valmistajilta. 
Tulokset ovat nähtävissä osoitteessa http://ec.europa.eu/transport/road_safety/take-part/public-consultations/pti_en.htm.
·                        
Asiantuntijatiedon käyttö
Lähteenä olleet tieteenalat ja
asiantuntemuksen alat
Ehdotusta valmisteltaessa oli arvioitava
erilaisia toimintavaihtoehtoja sekä niihin liittyviä taloudellisia,
yhteiskunnallisia ja ympäristövaikutuksia.
Käytetty menettely
Ulkopuolinen konsultti (Europe Economics)
tutki eri toimintavaihtoehtojen vaikutuksia käyttämällä useita tieteellisiä ja
arviointikertomuksia erityisesti mallien ja eri toimintavaihtoehtojen
kustannusten ja hyötyjen monetarisointia koskevien tietojen lähteinä. Eniten
käytetyt tutkimukset olivat seuraavat:
–                        
komission kertomus neuvostolle ja Euroopan
parlamentille Euroopan yhteisössä liikennöivien hyötyajoneuvojen teknisistä
tienvarsitarkastuksista 6 päivänä kesäkuuta 2000 annetun Euroopan parlamentin
ja neuvoston direktiivin 2000/30/EY soveltamisesta jäsenvaltioissa –
Raportointikaudet 2005–2006 ja 2007–2008 (KOOM(2010) 754 lopullinen),
–                        
AUTOFORE (2007),
–                        
”MOT Scheme Evidence-base” Department of Transport
(UK, 2008), 
–                        
DEKRA Road Safety Report 2008 – Strategies for
preventing accidents on Europe's roads, 
–                        
DEKRA Road Safety Report on Trucks 2009, 
–                        
DEKRA Motorcycle road safety report 2010, 
–                        
TÜV Reports 2009 / 2010.
Asiantuntijalausuntojen julkistaminen
Kaikki viimeistellyt ja hyväksytyt
tutkimusraportit tai ovat tai tulevat olemaan saatavilla liikenteen ja
liikkumisen pääosaston verkkosivuilla.
·                        
Vaikutusten arviointi
Ehdotuksen pääkohtia laadittaessa harkittiin
seuraavia vaihtoehtoja:
(a)                   
”Ei muutoksia -lähestymistapa” on lähtökohta, johon
muiden toimintavaihtoehtojen vaikutuksia verrataan. Tässä vaihtoehdossa
nykyinen EU:n oikeuskehys pysyisi ennallaan. Direktiivin 2009/40/EY teknistä
liitettä ei myöskään muutettaisi lyhyellä aikavälillä, koska sitä muutettiin
äskettäin komiteamenettelyllä (direktiivi 2010/48/EU). Katsastusten laajuus ja
tiheys eivät näin ollen muuttuisi eikä muita tietojenvaihtoon liittyviä
toimenpiteitä toteutettaisi. Tietojenvaihtoa koskevaa kehystä ei siis olisi
edelleenkään.
(b)                   
”Ei-sitovia säädöksiä koskevalla lähestymistavalla”
parannettaisiin voimassa olevan lainsäädännön täytäntöönpanoa ja
tehostettaisiin sen soveltamisen valvontaa. Tällä vaihtoehdolla ei otettaisi
käyttöön uutta lainsäädäntöä, mutta komissio pyrkisi uudella ja tehokkaammalla
tavalla parantamaan testaamisen ja täytäntöönpanon valvonnan laatua ja
toteuttamaan toimia tietojenvaihdon edistämiseksi.
(c)                   
”Lainsäädännöllinen lähestymistapa” perustuisi
kahteen osatekijään.
–              
Jotta ajoneuvojen tieliikenneturvallisuuden
parantamiseen tähtäävä erityistavoite voitaisiin saavuttaa, ensimmäisessä
vaiheessa olisi tiukennettava määräaikaisia katsastuksia (PTI) ja
ilmoittamattomia tienvarsitarkastuksia (RSI) koskevia EU:n vähimmäisvaatimuksia
ja määriteltävä pakolliset vaatimukset. Tämä on välttämätöntä, jotta
järjestelmän puutteet eivät vähentäisi katsastusten ja tarkastusten
tehokkuutta. 
–              
Jotta katsastuksia varten tarvittavien tietojen sekä
katsastuksista saatavien tietojen saatavuutta koskeva erityistavoite voitaisiin
saavuttaa, kokonaisjärjestelmään  voitaisiin toisessa vaiheessa mahdollisesti
lisätä EU:n yhdenmukaistettuja tietoja koskeva tietojenvaihtojärjestelmä, johon
on yhdistetty nykyiset tietokannat EU:n liikennekelpoisuuspaketin
täytäntöönpanon tehokkuuden parantamiseksi.
3.           EHDOTUKSEN OIKEUDELLINEN SISÄLTÖ
·                        
Ehdotetun toimen lyhyt kuvaus
Ehdotuksessa määritellään rekisteröinnin
keskeyttäminen ja peruuttaminen. 
Tällä toimenpiteellä varmistetaan, että
vaarallisten vikojen vuoksi välittömän vaaran liikenneturvallisuudelle
aiheuttavia ajoneuvoja ei saa käyttää tieliikenteessä, vaan niiden
rekisteröinti keskeytetään siihen saakka, kun ne ovat läpäisseet uuden
katsastuksen. Hallinnollisen taakan keventämiseksi ei pitäisi olla
välttämätöntä käydä rekisteröimisprosessia läpi silloin, kun keskeyttäminen
lopetetaan. 
Lisäksi ehdotus sisältää tietynasteista
automatiikkaa, sillä sellaisten ajoneuvojen alkuperäinen rekisteröinti, jotka
rekisteröidään uudelleen toisessa jäsenvaltiossa, peruuntuu automaattisesti.
Tämä estää sen, että sama ajoneuvo olisi rekisteröity yhtäaikaisesti eri
jäsenvaltioissa. Määräaikaiset katsastukset tekee rekisteröintijäsenvaltio. Jos
siis ajoneuvo olisi rekisteröitynä yhtä aikaa eri jäsenvaltioissa, velvollisuus
tehdä katsastukset pätisi niissä kaikissa.
Sellaisten ajoneuvojen rekisteröinti, jotka
olisi romutettava määräaikaisen katsastuksen perusteella tai jotka ilmoitetaan
romuajoneuvoiksi, on peruutettava tällaisen ilmoituksen jälkeen.
Ehdotuksella otetaan myös käyttöön sähköinen
rekisteröintirekisteri, jossa on kaikki ajoneuvojen rekisteröintiin liittyvät
tiedot. Nämä tiedot asetetaan käyttöön katsastuksia varten, sillä vain osa
niistä on merkitty rekisteröintitodistuksiin. Rekisteristä voidaan seurata
ajoneuvon katsastustulosten, uudelleenrekisteröinnin ja hävittämisen jälkeen
toteutettuja toimia.
Komissiolle siirretään valta saattaa liitteet
ajan tasalle delegoiduilla säädöksillä ottaen huomioon vaatimustenmukaisuustodistusten
sisällön osalta tapahtunut EU:n tyyppihyväksyntälainsäädännön kehitys ja
tekniikan kehitys.
·                        
Oikeusperusta
Ehdotuksen oikeusperusta on Euroopan unionin
toiminnasta tehdyn sopimuksen 91 artikla.
·                        
Toissijaisuusperiaate
Toissijaisuusperiaatetta sovelletaan, koska
asia, jota ehdotus koskee, ei kuulu unionin yksinomaiseen toimivaltaan.
Ehdotuksen tavoitteita ei voida saavuttaa
riittävällä tavalla pelkästään jäsenvaltioiden toimin seuraavista syistä:
nykyiset vaatimukset pannaan täytäntöön jäsenvaltioissa eri tavoin, sillä
katsastus- ja tienvarsitarkastusjärjestelmää sovelletaan erittäin kirjavalla
tavalla, millä on kielteisiä vaikutuksia sekä tieliikenneturvallisuuteen että
sisämarkkinoihin. Jotta ajoneuvojen rekisteröintiä koskevat tiedot voitaisiin vaihtaa
saumattomasti jäsenvaltioiden välillä, on otettava käyttöön
rekisteröintirekisteri, jonka sisältö on yhdenmukainen kaikissa
jäsenvaltioissa.
Ehdotus on näin ollen toissijaisuusperiaatteen
mukainen.
·                        
Suhteellisuusperiaate
Ehdotus on suhteellisuusperiaatteen mukainen
seuraavista syistä:
Kuten vaikutusten arvioinnista käy ilmi,
ehdotus on suhteellisuusperiaatteen mukainen, koska siinä ei ylitetä sitä, mikä
on tarpeen, jotta voitaisiin saavuttaa sen tieliikenneturvallisuuden ja
ympäristönsuojelun parantamiseen tähtäävät tavoitteet, joiden toteutumista
valvotaan ottamalla käyttöön liikennekelpoisuusjärjestelmä ja asianmukainen
kehys tietojen saumattomalle vaihdolle. 
·                        
Sääntelytavan valinta
Ehdotettu sääntelytapa: nykyisen direktiivin
muuttaminen.
Voimassa olevan direktiivin muuttamista
pidetään tarkoituksenmukaisena.
4.           TALOUSARVIOVAIKUTUKSET 
Ehdotuksella ei ole vaikutusta unionin
talousarvioon.
2012/0185 (COD)
Ehdotus
EUROOPAN PARLAMENTIN JA NEUVOSTON
DIREKTIIVI
ajoneuvojen rekisteröintiasiakirjoista annetun
neuvoston direktiivin 1999/37/EY muuttamisesta 
EUROOPAN PARLAMENTTI JA EUROOPAN
UNIONIN NEUVOSTO, jotka
ottavat huomioon Euroopan unionin toiminnasta
tehdyn sopimuksen ja erityisesti sen 91 artiklan,
ottavat huomioon Euroopan komission
ehdotuksen,
sen jälkeen kun esitys
lainsäätämisjärjestyksessä hyväksyttäväksi säädökseksi on toimitettu
kansallisille parlamenteille,
ottavat huomioon Euroopan talous- ja
sosiaalikomitean lausunnon[5],

ottavat huomioon alueiden komitean lausunnon[6], 
noudattavat tavallista
lainsäätämisjärjestystä,
sekä katsovat seuraavaa:
(1)       Katsastus on osa laajempaa
järjestelmää, jolla varmistetaan, että ajoneuvot pidetään turvallisessa ja
ympäristön kannalta hyväksyttävässä kunnossa niiden käytön ajan. Järjestelmään
olisi kuuluttava kaikkien ajoneuvojen määräaikaiset katsastukset, kaupallisessa
tieliikenteessä käytettävien ajoneuvojen tekniset tienvarsitarkastukset ja
ajoneuvojen rekisteröintimenettelyä koskevat säännökset, jotta varmistetaan,
että välittömän vaaran tieliikenneturvallisuudelle aiheuttavia ajoneuvoja ei
käytetä maanteillä.
(2)       Ajoneuvon rekisteröinnillä
annetaan ajoneuvolle lupa käyttää sitä yleisillä teillä. Ajoneuvojen
rekisteröintiasiakirjoista 29 päivänä huhtikuuta 1999 annettua direktiiviä
1999/37/EY[7]
sovelletaan ainoastaan ajoneuvojen rekisteröinnin myöntämiseen. Kuitenkin
erityisesti silloin, kun ajoneuvon käyttö yleisillä teillä aiheuttaisi vaaran
ajoneuvon teknisen tilanteen vuoksi, olisi oltava mahdollista keskeyttää
rekisteröinti tietyksi ajaksi. Rekisteröinnin keskeyttämisestä aiheutuvan
hallinnollisen taakan vähentämiseksi ei pitäisi olla välttämätöntä käydä
rekisteröintiprosessia läpi silloin, kun keskeyttäminen lopetetaan.
(3)       Olisi otettava käyttöön
mahdollisuus peruuttaa ajoneuvon rekisteröinti esimerkiksi tapauksissa, joissa
ajoneuvo on rekisteröity uudelleen toisessa jäsenvaltiossa tai purettu ja
romutettu.
(4)       Hallinnollisen taakan
keventämiseksi ja jäsenvaltioiden välisen tietojenvaihdon helpottamiseksi
ajoneuvoa koskevat tiedot olisi pidettävä kansallisissa rekistereissä.
(5)       Kun katsastuksessa on
havaittu vaarallisia puutteita, toimivaltaisten viranomaisten olisi
keskeytettävä rekisteröinti, kunnes ajoneuvo läpäisee uuden katsastuksen.
(6)       Jotta tätä direktiiviä
voitaisiin täydentää uusilla teknisillä yksityiskohdilla, komissiolle olisi
siirrettävä valta antaa delegoituja säädöksiä Euroopan unionin toiminnasta
tehdyn sopimuksen 290 artiklan mukaisesti liitteiden saattamiseksi ajan tasalle
vaatimustenmukaisuustodistusten sisällön osalta tapahtuneen EU:n tyyppihyväksyntälainsäädännön
kehityksen ja tekniikan kehityksen huomioon ottamiseksi. On erityisen tärkeää,
että komissio järjestää asiaa valmistellessaan asianmukaiset kuulemiset, myös
asiantuntijatasolla. Komission olisi delegoituja säädöksiä valmistellessaan ja
laatiessaan varmistettava, että asiaankuuluvat asiakirjat toimitetaan Euroopan
parlamentille ja neuvostolle yhtäaikaisesti, hyvissä ajoin ja asianmukaisesti.
(7)       Jäsenvaltiot ovat
selittävistä asiakirjoista 28 päivänä syyskuuta 2011 annetun jäsenvaltioiden ja
komission yhteisen poliittisen lausuman mukaisesti sitoutuneet perustelluissa
tapauksissa liittämään ilmoitukseen toimenpiteistä, jotka koskevat direktiivin
saattamista osaksi kansallista lainsäädäntöä, yhden tai useamman asiakirjan,
joista käy ilmi direktiivin osien ja kansallisen lainsäädännön osaksi
saattamiseen tarkoitettujen välineiden vastaavien osien suhde. Tämän
direktiivin osalta lainsäätäjä katsoo tällaisten asiakirjojen toimittamisen
olevan perusteltua,
OVAT HYVÄKSYNEET TÄMÄN DIREKTIIVIN:
1 artikla

Muutetaan direktiivi 1999/37/EY seuraavasti:
1. Korvataan 1 artiklan ensimmäinen kohta
seuraavasti:
”Tätä direktiiviä sovelletaan jäsenvaltioiden
käyttämiin ajoneuvojen rekisteröintiasiakirjoihin”.
2. Lisätään 2 artiklaan kohdat seuraavasti:
”e) ’rekisteröinnin keskeyttämisellä’ rajoitettua
aikaa, jonka kuluessa ajoneuvoa ei saa käyttää tieliikenteessä ja joka ei johda
uuteen rekisteröintiprosessiin;
f)       ’rekisteröinnin peruuttamisella’
toimenpidettä, jolla lupa ajoneuvon käyttämiseen tieliikenteessä perutaan
pysyvästi ja joka johtaa uuteen rekisteröintiprosessiin.”
3.         Lisätään 3 artiklaan kohta
seuraavasti:
”4.     Jäsenvaltioiden on säilytettävä tiedot
kaikista alueellaan rekisteröidyistä ajoneuvoista  sähköisessä rekisterissä.
Rekisterissä olevissa tiedoissa on oltava kaikki liitteen I mukaiset kohdat ja
[määräaikaisista katsastuksista] annetun asetuksen XX/XX/XX mukaisten
pakollisten katsastusten tulokset. Niiden on asetettava ajoneuvojen tekniset
tiedot toimivaltaisten viranomaisten tai katsastuksiin osallistuvien
katsastusasemien saataville.”
3.           Lisätään artikla seuraavasti:
”3 a artikla
1.      Jos jäsenvaltion
rekisteröintiviranomainen vastaanottaa ilmoituksen katsastuksesta, jonka
tulokset osoittavat ajoneuvossa olleen [katsastuksista annetun] asetuksen
XX/XX/XX 7 artiklan mukaisia vaarallisia puutteita, rekisteröinti on
keskeytettävä ja on tehtävä uusi katsastus. 
Keskeyttämisen on oltava voimassa siihen saakka,
kun ajoneuvo on läpäissyt uuden katsastuksen. Kun katsastus on läpäisty,
rekisteröintiviranomaisen on viipymättä hyväksyttävä uudelleen ajoneuvon käyttö
tieliikenteessä. 
2.      Jos rekisteröintijäsenvaltion
viranomainen saa ilmoituksen siitä, että ajoneuvoa on käsitelty direktiivin
2000/53/EY[8]
mukaisena romuajoneuvona, rekisteröinti on peruutettava ja kyseinen tieto on
lisättävä sen sähköiseen rekisteriin.”
4.           Lisätään 5 artiklaan kohta
seuraavasti:
”3.     Jos jäsenvaltio vastaanottaa ilmoituksen
siitä, että ajoneuvo on rekisteröity uudelleen toisessa jäsenvaltiossa, sen on
peruutettava kyseisen ajoneuvon rekisteröinti alueellaan.”
5.           Korvataan 6 ja 7 artikla
seuraavasti:
”6 artikla
Delegoidut säädökset
Siirretään komissiolle valta antaa delegoituja
säädöksiä 7 artiklan mukaisesti liitteiden mukauttamiseksi tekniikan
kehitykseen.
7 artikla
 Siirretyn säädösvallan käyttäminen
1.           Siirretään komissiolle valta
antaa delegoituja säädöksiä tässä artiklassa säädetyin edellytyksin.
2.           Siirretään 6 artiklassa
tarkoitettu valta antaa delegoituja säädöksiä komissiolle määrittämättömäksi
ajaksi tämän asetuksen voimaantulopäivästä.
3.           Euroopan parlamentti tai
neuvosto voi milloin tahansa peruuttaa 6 artiklassa tarkoitetun säädösvallan
siirron. Peruuttamispäätöksellä lopetetaan tuossa päätöksessä mainittu
säädösvallan siirto. Päätös tulee voimaan sitä päivää seuraavana päivänä, jona
se julkaistaan Euroopan unionin virallisessa lehdessä, tai jonakin
myöhempänä, päätöksessä mainittuna päivänä. Päätös ei vaikuta jo voimassa
olevien delegoitujen säädösten pätevyyteen.
4.           Heti kun komissio on antanut
delegoidun säädöksen, komissio antaa sen tiedoksi yhtäaikaisesti Euroopan
parlamentille ja neuvostolle.
5.           Edellä olevan 6 artiklan
nojalla annettu delegoitu säädös tulee voimaan ainoastaan, jos Euroopan
parlamentti tai neuvosto ei ole kahden kuukauden kuluessa siitä, kun asianomainen
säädös on annettu tiedoksi Euroopan parlamentille ja neuvostolle, ilmaissut
vastustavansa sitä tai jos sekä Euroopan parlamentti että neuvosto ovat ennen
mainitun määräajan päättymistä ilmoittaneet komissiolle, että ne eivät vastusta
säädöstä. Euroopan parlamentin tai neuvoston aloitteesta tätä määräaikaa
jatketaan kahdella kuukaudella.”
2 artikla
Saattaminen osaksi
kansallista lainsäädäntöä
1.           Jäsenvaltioiden on annettava
ja julkaistava tämän direktiivin noudattamisen edellyttämät lait, asetukset ja
hallinnolliset määräykset viimeistään [XXX]. Niiden on viipymättä toimitettava
kyseiset säännökset komissiolle kirjallisina.
Niiden on aloitettava kyseisten säännösten
soveltaminen [36 kuukauden kuluttua tämän direktiivin voimaantulosta].
Kyseisissä jäsenvaltioiden antamissa säädöksissä
on viitattava tähän direktiiviin tai niihin on liitettävä tällainen viittaus,
kun ne virallisesti julkaistaan. Jäsenvaltioiden on säädettävä siitä, miten
viittaukset tehdään.
2.           Jäsenvaltioiden on
toimitettava tässä direktiivissä tarkoitetuista kysymyksistä antamansa
keskeiset kansalliset säännökset kirjallisina komissiolle.
3 artikla 
Voimaantulo
Tämä direktiivi tulee voimaan
kahdentenakymmenentenä päivänä sen jälkeen, kun se on julkaistu Euroopan
unionin virallisessa lehdessä.
4 artikla
Osoitukset
Tämä direktiivi
on osoitettu kaikille jäsenvaltioille.
Tehty Brysselissä
Euroopan parlamentin puolesta                    Neuvoston
puolesta
Puhemies                                                       Puheenjohtaja
[1]               KOM(2010) 389 lopullinen.
[2]               Neuvoston direktiivi 1999/37/EY, annettu 29 päivänä
huhtikuuta 1999, ajoneuvojen rekisteröintiasiakirjoista, sellaisena kuin se on
muutettuna.
[3]               KOM(2011) 144 lopullinen.
[4]               http://ec.europa.eu/internal_market/strategy/docs/monti_report_final_10_05_2010_en.pdf.
[5]               EUVL C, … , s. .
[6]               EUVL C, … , s. .
[7]               EYVL L 138, 1.6.1999, s. 57.
[8]               EYVL L 269, 21.10.2000, s. 34.